**Ivan Ivo Kuvačić** (Gata kod Omiša, Kraljevina SHS, 12. januara 1923 - ), jugoslavenski (hrvatski) marksistički sociolog, pripadnik praxisove škole mišljenja i jedan od urednika časopisa Praxis.

Biografija
----------

Ivan Kuvačić je nakon osnovne škole u Omišu završio gimnaziju u Zagrebu. Za Drugog svjetskog rata priključio se antifašističom pokretu. Nakon rata počeo je studirati filozofiju u Zagrebu. Studij je nastavio u Lenjingradu i Moskvi, kao stipendist SSSR-a zajedno s prijateljem i kasnijim suradnikom Gajom Petrovićem.
Nakon toga zapošljava se 1950-ih kao profesor na učiteljskoj akademiji u Čakovcu. Zatim se seli u Zagreb i predaje na tadašnjem Radničkom sveučilištu Moša Pijade. Od utemeljenja studija sociologije 1963 radi kao profesor na tom odjelu sve do svog umirovljenja 1980-ih. Jedno vrijeme 1960-ih proveo je na Sveučilištu Berkeley (SAD) kao Fulbrightov stipendist. Ivan Kuvačić je bio jedan od osnivača i urednika čuvenog filozofskog časopisa *Praxis*. 
Kuvačić je kao i većina njegovih kolega iz praxisove škole mišljenja bio radikalni zastupnik kritike svega postojećega. A ona je po njima podrazumijevala; autorefleksiju i samoispitivanje, zapravo - načela europske filozofije subjektivnosti.

Praksisovskim filozofima je u središtu interesa bio slobodan pojedinac, čovjek, kao građanski subjekt - oni su tako interpretirali samoupravljanje, koje je po njima trebalo biti vrhunac demokracije u kojem bi čovjek, doista bio subjekt. Stoga oni nisu prihvaćali nacionalizam, koji eshatološki postavlja naciju kao temelj svega. A onda se on koristi kao ideološka podloga za praktičku politiku birokratskoga podčinjavanja tog istog naroda, svođenjem njegova bitka na etabliranu tradicionalnost i diskriminaciju svega onoga što se razlikuje od povlaštene društveno-političke koncepcije.

Osobito značajan Kuvačićev doprinos u utemeljenju i organizaciji studija socijologije, -na liniji filozofije koja potvrđuje slobodu čovjekova stvaralačkoga izražavanja.

* *Hrvatsko Sociološko Društvo* dodijelilo je svoju *Nagradu Rudi Supek* za 2005. profesoru Ivanu Kuvačiću.

Najznačajnija djela
-------------------

* *Marksizam i funkcionalizam*. Beograd: 1970.
* *Znanost i društvo*. Zagreb: Naprijed, 1977.
* *Obilje i naselje*. Zagreb: 1979. Naprijed
* *Sociologija*. Zagreb: Školska knjiga, 1982.
* *Obuzdana utopija*. Zagreb: Naprijed, 1986. ISBN 978-86-349-0042-2
* *Suvremene sociološke teorije*. Zagreb: Sociološko društvo Hrvatske, 1990. ISBN 86-81175-13-0
* *Funkcionalizam u sociologiji*. Zagreb: Sociološka hrestomatija, 1990.
* *Kako se raspao boljševizam*. Zagreb: Naprijed 1997. ISBN 953-178-087-0
* *Uvod u sociologiju*. Zagreb: Golden marketing/Tehnička knjiga 2004. ISBN 953-212-177-3
* *Sjećanja*. Zagreb: Razlog 2008. ISBN 9789536985128

Pogledajte i ovo
----------------

* Praxis filozofija
* Praxis (časopis)

Bilješke
--------

1. 1 2  Redakcija filozofskog časopisa "Praxis"
2. 1 2  Vinko Grgurev: Ivan Ivo Kuvačić Sjećanja
3. ↑  Sjednica Izborne Skupštine Hrvatskog Sociološkog Društva[*mrtav link*]

Vanjske veze
------------

* Praxis 1973 1-2:Postindustrijsko društvo i sloboda - Ivan Kuvačić Arhivirano 2008-12-10 na Wayback Machine-u
* Praxis 1972 1-2:Spontanost i organizacija - Ivan Kuvačić Arhivirano 2008-11-19 na Wayback Machine-u